สัปดาห์ที่ 4 วันที่ 3 – 7 เดือน มิถุนายน พ.ศ. 2556

สัปดาห์นี้ ได้รับมอบหมายหน้าที่จากครูพี่เลี้ยงให้ไปสอนแทน ในรายวิชา วิทยาศาสตร์และรายวิชาประวัติศาสตร์ ในระดับชั้นประถมศึกษาปีที่ 1 และได้รับมอบหมายในหน้าที่ครูประจำชั้น เนื่องจากครูประจำชั้นลา ในระดับชั้นประถมศึกษาปีที่ 1 ดิฉันต้องทำหน้าที่ ทุกอย่างที่ครูประจำชั้นทำ อาทิเช่น ทำสถิติจำนวนนักเรียนมาเรียนในแต่ละวัน ควบคุมความเรียบร้อยของนักเรียนให้อยู่ในห้อง ควบคุมการทำละหมาดของนักเรียน ควบคุมในเวลาดื่มนม ควบคุมการเข้าแถวในตอนเช้าและตอนเย็น พร้อมรับนักเรียนในตอนเช้าและส่งนักเรียนในตอนเย็น พานักเรียนไปตรวจฟันที่ห้องพยาบาล เนื่องจากหมอมาทำการตรวจที่โรงเรียน ได้รับหน้าที่เป็นครูคุมในรายวิชาชุมนุม ซึ่งดิฉันอยู่ชุมนุมวิทยาศาสตร์ ชุมนุมเดียวกับครูพี่เลี้ยง และได้รับมอบหมายให้เลือกนักเรียนพร้อมเขียนชื่อนักเรียนให้อยู่ชุมนุมที่มีดังกล่าว และแจกแจงให้นักเรียนได้รับทราบว่าตนเองอยู่ชุมนุมอะไร นอกจากนี้แล้ว ยังทำหน้าที่ควบคุมโรงอาหารทุกวันพุธของสัปดาห์ ดิฉันได้ช่วยครูประจำชั้นเขียนรายชื่อนักเรียน งานในหน้าที่ครูประจำชั้น ดิฉันพึงเรียนรู้ เพราะเป็นอีกประสบการณ์หนึ่งที่ให้เราเรียนรู้นอกเหนือจากหน้าที่ในการสอน และเป็นโอกาศที่ดีสำหรับตัวดิฉันเอง ที่ได้เรียนรู้งานในหน้าที่ต่างๆ ที่ตนเองได้รับมอบหมาย